**Дзяржаўная ўстанова адукацыі**

**“Дашкольны цэнтр развіцця дзіцяці №1 г. п. Зэльва”**

**АПІСАННЕ ВОПЫТУ ПЕДАГАГІЧНАЙ ДЗЕЙНАСЦІ**

**« ВЫХАВАННЕ Ў ДАШКОЛЬНІКАЎ 5-6 год**

**ПАТРЫЯТЫЧНЫХ ПАЧУЦЦЯЎ СРОДКАМІ ДАЛУЧЭННЯ ІХ ДАГІСТОРЫКА- КУЛЬТУРНАГА НАСЛЕДДЗЯ**

 **ЗЭЛЬВЕНШЧЫНЫ І БЕЛАРУСІ»**

**Мацкевіч Вольга Віктараўна,**

**Выхавальнік дашкольнай адукацыі**

**8 (044) 56-57-952;**

**e-mail: matskevich-1983@mail.ru**

**Інфармацыйны блок**

Патрыятычнае выхаванне дашкольнікаў – актуальная праблема  ва ўмовах сучаснай Беларусі. Зараз узнікае неабходнасць вярнуцца да лепшых традыцый нашага народа, да яго векавых каранёў, да такіх вечных паняццяў, як сям’я, радня, Радзіма, Айчына.Дашкольны ўзрост як перыяд станаўлення асобы мае свае патэнцыяльныя магчымасці для фарміравання вышэйшых маральных пачуццяў, да якіх адносіцца пачуццё патрыятызму.

В.В. Сухамлінскі сцвярджаў: “Дзяцінства - гэта штодзённае адкрыццё свету і таму трэба зрабіць так, каб яно стала, перш за ўсё, пазнаннем чалавека і Радзімы, іх прыгажосці і велічы”[14; 16 с.].

Патрыятычнае выхаванне дзяцей з’яўляецца адным з накірункаў работы з дашкольнікамі згодна вучэбнай праграмы дашкольнай адукацыі, задачы якога агучаны ў адукацыйнай вобласці “Дзіця і грамадства”. Падкрэсліваецца неабходнасць арганізацыі ва ўстановах дашкольнай адукацыі спецыяльнай работы па патрыятычнаму выхаванню дзяцей з улікам іх узроставых асаблівасцей, нацыянальнай культуры і традыцый народа[2; 78, 127,181, 266 с.].

Асэнсоўваючы праблемы патрыятычнага выхавання дзяцей дашкольнага ўзросту сучасныя даследчыкі значнае месца адводзяць розным аспектам патрыятычнага выхавання: фарміраванне культуры паводзін – Н.Е. Шчуркова; фарміраванне гуманных адносін – А. М. Вінаградава; фарміраванне любові да Радзімы – С. А. Казлова, Р. І. Жукоўская; выхаванне маральна-валявых якасцяў – Т. А. Шарыгіна і інш. [9; 47с.].

Сучасныя вядучыя даследчыкі праблем патрыятычнага выхавання асноватворнымі яе аспектамі лічаць: фарміраванне эмацыянальна-станоўчых адносін да людзей розных нацыянальнасцяў; выхаванне ў дзяцей любові да Радзімы, гуманных пачуццяў і адносін да людзей, прыроды, навакольнага свету; ўспрыманне маральна-валявых якасцяў; фарміраванне асноў культуры зносін з блізкімі людзьмі, вядомымі дарослымі, аднагодкамі; правільныя адносіны да самога сябе; выхаванне культуры паводзін. Нязменнай заставалася патрэба ў маральным станаўленні дзіцяці, фарміраванні ў яго патрыятычных пачуццяў.Сучасны падыход да патрыятычнаму выхаванню адлюстраваны ў “Канцэпцыі бесперапыннага выхавання дзяцей і навучэнскай моладзі ў Рэспубліцы Беларусь”.

Такім чынам, патрыятычнае выхаванне дзяцей ставіць сваей мэтай рознымі педагагічнымі сродкамі абудзіць у дзяцей цікавасць да навакольнага свету, любоў да Радзімы і яе гераічнага мінулага.

Усе вышэйсказанае абумовіла выбар тэмы: “Выхаванне ў дашкольнікаў5-6 год патрыятычных пачуццяў сродкамі далучэння іх да гісторыка-культурнага наследдзя Зэльвеншчыны і Беларусі”.

Мэта работы вызначыць педагагічныя ўмовы азнаямлення дашкольнікаў 5-6 год з гісторыка-культурным наследдзем сваёй малой радзімы, для выхавання патрыятычных пачуццяў.

Для дасягнення гэтай мэты я паставіла наступныя задачы:

* абаснаваць тэарытычна значэнне, сродкі і метады азнаямлення дашкольнікаў з малой радзімай;
* абудзіць цікавасць і пазнаёміць дашкольнікаў з гісторыяй і сучасным жыццём сваёй сям’і, малой Радзімы, краіны;
* выхоўваць ў дзяцей пачуццё любові, гонару, і беражлівых адносін да свайго роднага краю, сваёй малой Радзімы на аснове далучэння да прыроды, культуры і традыцый беларускага народа

Гіпотэза педагагічнага вопыту:азнаямленне дашкольнікаў будзе праходзіць эфектыўна, калі:

- будзе арганізавана сістэма адукацыйнай работы (тэматычныя заняткі, гутаркі, экскурсіі, пазнавальная і праектная дзейнасць па азнаямленню дзяцей з сваёй малой радзімай);

- навучанне будзе арганізавана ў гульнявой форме;

 - атрыманыя ўяўленні аб малой радзіме будуць замацоўвацца ў практычнай дзейнасці дашкольнікаў.

 Этапы работы: арганізацыйны (жнівень 2014г); рэалізацыйны (верасень 2014г. – май 2015г.); заключны (канец мая – пачатак чэрвеня 2015г.).

**2. Апісанне тэхналогіі вопыта**

У апошнi часчаста гучаць такія паняцці, як “патрыятызм” і“патрыёт”. Большасць дзяцей адчувае іх сэнс, але разумее гэтыя паняцці даволі прыблізна. Навуковая літаратура тлумачыць іх наступным чынам.

Патрыятызм - гэта маральны i палiтычны прынцып, зместам якога з'яўляецца любоў да Айчыны, вернасць ёй, гонар за яе мінулае i цяперашнее, iмкнeннe абаранiць iнтарэсы Радзiмы. Патрыёт - гэта чалавек, якi любiць сваю Радзiму, верны свайму народу, гатовы на подзвiгi ў iмя iнтарэсаў сваёй Радзiмы [9; 19 с.].

У аснове патрыятычнага выхавання дзiцяцi - выхаванне любовi да мацi, да роднага дому, да прыроды - да ўсяго, што спадарожнiчае яму з першых крокаў па сваёй зямлі. Прыклад і аўтарытэт бацькоў - галоўныя ў патрыятычным выхаванні. Адносiны бацькоў да навакольнага свету фармiруюць у дзiцяцi першыя ўяўленнi аб радзiме. У беларускiх сем’ях бытуюць беражлiвыя, клапатлiвыя, любоўныя адносiны да дзяцей, жывёл, роднага дому, прыроды, зямлі-карміліцы, і гэта закладае падмурак патрыятычных пачуццяў, свядомасцii паводзiн [9; 39с.].

 На першым этапе, з дзецьмі праводзіліся індывідуальныя гутаркі, гульні і гульнявыя практыкаванні, яны выконвалі заданні для вызначэння сфарміраванасці ўяўленняў пра малую радзіму, згодна патрабаванням вучэбнай праграмы дашкольнай адукацыі па адукацыйнай вобласці “Дзіця і грамадства” ў дзяцей 5-6 год. Вывучэнне маральна-патрыятычных пачуццяў у дашкольнікаў праводзілася з дапамогай методыкі, распрацаванай А.Я.Ветхінай, З.С. Дмітрэнка (сумесна з педагогам-псіхолагам Камарэц Т.І. вывучалася ўспрыманне дашкольнікамі членаў сям’і, хатняга акружэння, установы дашкольнай адукацыі, соцыума; асабовае развіццё і адвольнасць; сацыяльныя паводзіны і камунікатыўнасць). У ходзе дадзенай работы былі зроблены вынікі, што дашкольнікі чулі пра паняцце “Радзіма”, але суадносілі яго толькі з паняццем дзяржава Беларусь. У асноўным у дзяцей былі сфарміраваны веды пра жывёльны і раслінны свет Беларусі, але малыя не валодалі ведамі пра прыродныя запаведнікі Зэльвенскага краю, часта блыталі прыродныя сімвалы, якія адрозніваюць нашу краіну ад іншых. Выхаванцы мелі веды пра дзяржаўныя і народныя святы і знамянальныя даты нашай дзяржавы. Адсутнічалі веды пра гістарычнае мінулае свайго краю. А самае галоўнае дзеці не праяўлялі пачуццё патрыятызму (гонару за сваю малую радзіму, любові да яе, шанавання і г. д.). Іх адказы былі фармальны і больш шаблонны.

Аналіз праведзенай вышэй сказанай работы стаў адной з прычын распрацоўкі мэтанакіраванай работы з выхаванцамі па выхаванню патрыятычных пачуццяў сродкамі знаёмства з малой радзімай.

Пры пабудове дадзенай работы па патрыятычнаму выхаванню дашкольнікаў ўлічваліся наступныя прынцыпы: *гістарызму*, пры навучаннізахоўваўся храналагічны парадак з’яў, які зводзіўся да двух, больш даступных для дзяцей, гістарычных паняццяў: мінулае (даўным-даўно) і сучаснасць (у нашы дні); *гуманізацыі,* які дазваляў стаць даросламу на месца дзіцяці, улічваць яго пункт гледжання, не ігнараваць яго пачуцці і эмоцыі, бачыць у дзіцяці паўнапраўнага партнёра; *дыферэнцыяцыі,* мной ствараліся ўмовы для самарэалізацыі кожнага дзіцяці з улікам назапашанага ім вопыту, асаблівасцяў эмацыянальнай і пазнавальнай сферы); *інтэграцыі -* гэта супрацоўніцтва з сям’ёй выхаванца, бібліятэкай, Зэльвенскай школай мастацтваў, установай адукацыі “Сярэдняяшкола №2 г.п.Зэльва”; спалучэнне ўсіх відаў дзейнасці пры знаёмстве дзяцей з гісторыка-культурнымі асаблівасцямі г.п.Зэльва.

Для рэалізацыі дадзенага накірунку работы распрацавана тэматычнае планаванне на год, згодна тэматыцы тыдняў, па тэме: “Зэльва – мая малая Радзіма”. План реалізаваўся праз усе 6 адукацыйных абласцей вучэбнай праграмы дашкольнай адукацыі і розныя віды дзіцячай дзейнасці, што дазволілавырашыць пастаўленыя задачы па тэме майго вопыту комплексна. *(Дадатак №1)*

Накіраваная работа па выхаванню у дашкольнікаў 5-6 год патрыятычных пачуццяў сродкамі далучэння іх да гісторыка-культурнага наследдзя Зэльвеншчыны і Беларусі пачыналася з адносін у сям’і, з любові да самых блізкіх людзей - да маці, бацькі, бабулі, дзядулі.У старшай групе ўяўленні пра сям’ю пашыраліся.Дзеці пазнаёміліся з гісторыяй сям’і, шматлікімі сваякамі,вывучылі радавод, разам з бацькамі рабілі сямейныя гербы і дрэва-радавод.

Выхаванне любові ўдзяцей да сваіх родных і сям’і ажыццяўлялася сумесна з бацькамі.Кожная сям’я прыняла ўдзел у конкурсе малюнкаў на тэму: “Наша дружная сям’я”. Як прыемна чуць з вуснаў дзіцяці: “Гэта мы разам намалявалі”. Вынікам стала афармленне групавога фотальбома “Мая сям’я - маё багацце”. Ён стаў настольнай кнігай у групе. Дзеці падоўгу разглядалі яго, з гонарам расказвалі пра сваю сям’ю*.*

Пасля сям’і, другім родным домам для дзіцяці, павінна стаць установа дашкольнай адукацыі.Яшчэ на першым этапе было створана прадметна-развіваючае асяроддзе, якое спрыяла на наступным этапе фарміраванню нацыянальнай самасвядомасці дашкольнікаў. З дапамогай бацькоў мы напоўнілі групу атрыбутамі да сюжэтна-ролевых гульняў “Сям’я”, “Будаўнікі”; макетамідашкольнага цэнтру, цэнтральнай часткі гарадскога пасёлка; дыдактычнымі і тэматычнымі нагляднымі дапаможнікамі (“Мая Радзіма – Беларусь”, “Мінск – сталіца Беларусі”, “Славутыя мясціны Беларусі”, “Зэльва – культурная”, Зэльва – прафесіянальная” і інш.); абсталявалі куток нацыянальнай сімволікі, куток беларускай кнігі, куток народнай лялькі.

Мэтанакіравана знаёміла дзяцей з дашкольным цэнтрам развіцця дзіцяці №1 г.п.Зэльва, яго тэрыторыяй, вуліцамі, якія прылягаюць да тэрыторыі цэнтра. Адным з асноўных метадаў работы сталі экскурсіі, гульнявыя прагулкі, у час якіх знаёміла дзяцей з прафесіямі людзей , якія працуюць у дашкольным цэнтры і з тымі, хто пабудаваў дашкольны цэнтр,выхоўваючы пры гэтымлюбоў і павагу да працы, жаданне падтрымліваць чысціню і парадак у групе, на тэрыторыі дашкольнага цэнтра, берагчы маёмасць, цацкі. Пасля экскурсій і прагулак праводзіліся гутаркі, якія фарміравалі станоўчыя адносіны да таго, што ўбачылі. Уяўленні, атрыманыя ў час экскурсій і гутарак, замацоўваліся ў творчай дзейнасці (канструяванне “Хто будуе дом для дзяцей”, аплікацыя “Наш цудоўны церамок”,маляванне “Весяла жывём у дашкольным цэнтры”, калажы “Наша група”).

Цікавай формай работы па азнаямленню дашкольнікаў з сваёй групай, дашкольным цэнтрам стала сюжэтна-ролевая гульня “Мы – экускурсаводы”. Мае маленькія гіды з гонарам паказваюць гасцям сваю групу, свой дашкольны цэнтр: прасторныя холы, прыгожыя групы, утульныя спальні, фізкультурны, музычны залы, тэатральную студыю, студыю выяўленчага мастацтва.Маленькім экскурсаводам ёсць чым ганарыцца, бо тут створаны ўсе ўмовы для ўсебаковага развіцця дашкольнікаў.

Пасля знаёмства з дашкольным цэнтрам і бліжэйшым яго асяроддзем я фарміравалаў дашкольнікаў уяўленні пра свой родны гарадскі пасёлак Зэльва. Зэльва - пасёлак з цікавай гісторыяй, прыгожым і непаўторным знешнім абліччам. У старшай групе веды пра пасёлак, атрыманыя дзецьмі ў сярэдняй групе, замацоўваліся і дапаўняліся. Мая задача - з самых ранніх гадоў закласці ў дзецях цікавасць да гісторыі нашага пасёлка, выхаваць пачуццё павагі, гонар за свой пасёлак, жаданне зрабіць яе лепш.Я імкнулася паказаць сваім выхаванцам, што наш пасёлак знакаміты сваёй гісторыяй, традыцыямі, асаблівасцямі, помнікамі, знакамітымі людзьмі.

На занятках, экскурсіях, гутарках давала дзецям краязнаўчыя звесткі пра родны горад, пра гісторыю яго ўзнікнення, пра яго асаблівасці, гарадскіх будынках і ўстаноў,знакамітых землякоў*.*Запамінальная для выхаванцаў экскурсія была ў царкву-крэпасць у вёсцы Сынкавічы. Дашкольнікаў уразіла архітэктура крэпасці (башні з байніцамі, вінтавыя лесвіцы), прыгажосць іконаў.

У старшай групе мы знаёміліся з прадпрыемствамі і прафесіямі,якія існавалі ў Зэльве раней (краўцы, шаўцы, млынары, сталяры, пячнікі і інш) і на якіх працуюць бацькі нашых выхаванцаў (ПМС-35, МПМК-148, ДЭУ і інш.). Арганізованы цыкл экскурсій на прадпрыемствы даў магчымасць дзецям пазнаёміцца з прадукцыяй,якая вырабляецца на прадпрыемствах пасёлка і людзьмі-працы.

Атрыманыя веды ў час экскурсій па пасёлку дзеці замацоўвалі ў час адукацыйнага працэсу: складалі апавяданні, завучвалі вершы, прыказкі па тэмах: “Мая Зэльва”, “Мая вуліца”, “ Зэльвенскі раён”, “Транспарт на вуліцы” і інш..Вельмі падабаліся дзецям гульні-вандраванні (карты-схемы, лабірынты); будаўнічыя гульні “Мы будаўнікі”, “Наш мікрараён”, “Мы архітэктары”, сюжэтна-ролевыя (“Крама”, “Банк”, “Атэлье” і інш.),дыдактычныя і беларускія народныя гульні (“Бярозка”, “Грушка”, “Адгадай, чый галасок”, “Агароднiк”, “Шэры кот”, “А мы проса сеялi”, “Гаспадыня i кот” і інш.).

Пачуццё любові да роднай прыроды - яшчэ адно складаючае патрыятызму. Менавіта выхаваннем любові да роднай прыроды, можна і трэба развіваць патрыятычнае пачуццё дашкольнікаў: бо прыродныя з’явы і аб’екты, якія акружаюць дзіця з яго нараджэння, бліжэй яму і лягчэй для яго ўспрымання, мацней уздзейнічаюць на эмацыянальную сферу. Вось чаму так важна менавіта ў дашкольным дзяцінстве закласці ў маленькім чалавеку асновы асцярожных і стваральных адносін да роднай прыроды. Дашкольнікі валодаюць звесткамі, што на тэрыторыі Зэльвеншчыны размешчаны дзяржаўны біялагічны заказнік рэспубліканскага значэння “Медухава”, паляўнічы заказнік абласнога значэння “Старасельскі”. Дзякуючы бацькам, былі арганізованы цікавыя экскурсіі ў гэтыя заказнікі, дзедзеці назіралі і бачылі прыгажосць роднай прыроды; знаёмілісязлекавымі раслінамі (валяр’яна, зверабой, ландыш, шыпшына), рознымі пародамі дрэў, якія растуць у запаведніку. Выхаванцы пазнаёміліся з цікавым аб’ектам, унікальным у сваім родзе – таполямі бальзамічнымі. Пры гэтым мы чыталі кнігі і энцыклапедыі, разглядвалі ілюстрацыі, складалі гербарый, калекцыі лісця. Вынікам экскурсій былі тэматычныя малюнкі “Што мяне ўразіла ў запаведніку”, Расліны, якія лечаць”, “Цуда-таполі” і інш..

У інфармацыйным кутку бацькам прапанаваліся “Маршруты выходнага дня” да ракі Зальвянка, вадасховішча “Зэльва”, у лес, лесапарк. Гэтыя свайго роду хатнія заданні, дзе дзеці і бацькі атрымлівалі заданне паназіраць, затым расказвалі, што бачылі ў лесе, зрабілі шмат фатаграфій.

Асаблівай любоўю карыстаецца ў нас Зэльвенскае вадасховішча. Пра гэты куток прыроды выхаванцы любяць распавядаць ужо з асабістага вопыту (адпачынак з сям’ёй, рыбалка, летнія водныя забавы). Пашырылі запас ведаў дзеці пра іхціафаўну Зэльвенскага вадасховішча (дыдактычныя гульні “Якая рыба водзіцца ў вадасховішчы?”, “Хто лішні?”; самастойная мастацкая дзейнасць “Шчупакі”, “Плотка-краснаперка”, “Каралеўства ляшча”; зносіны “Прыгоды шчупака”, “Удалая рыбалка” і інш.).

Выхаванне патрыёта немагчыма без знаёмства з беларускай паэтычнай культурай.У Зэльве шмат людзей, якія праслаўлялі яе ў свеце праз вершы, песні, аповяды. Таму абавязковым было знаёмства з творчасцю такіх людзей як Л.Генюш, Ю.Голуб, А. Таболіч, П.Марціноўскі, У. Мазго, Д.Дабрыніна і інш. *(Дадатак №2 ).*Я знаёміла сваіх дашкольнікаў з мастацікмі творамі нашых землякоў - казкай, прыказкамі, прымаўкамі, загадкамі пра свой край, сваю маленькую Радзіму. Вялікую падрымку ў гэтай працы мелі ад супрацоўніцтва з раённай дзіцячай бібліятэкай. Дашкольнікі з задавальненнем наведвалі мерапрыемствы раённага маштабу (“Дзень кнігі”, “Творчая гасцёўня Ю.Голуба для малянят”), самі прымалі актыўны ўдзел у іх (дэкламіравалі вершы, спявалі песні, ставілі міні-спектаклі і інш.)

Выхаванне цікавасці і інтарэсу да беларускай культуры і мастацтва сваіх землякоў стала работа з выхаванцамі і бацькамі ў рамках адукацыйнага праекту “Ганнескі кірмаш” (*Дадатак 3*). Гэта адметнае і прыгожае свята, менавіта якоепраславіла пасёлак Зэльва на прасторах Беларусі і за яе межамі не толькі ў эканамічным жыцці,якое бярэ пачатак у старажытнія часы і працягвае сваё жыццё ў сучасны час. Работа ў рамках гэтага праекту дапамагла выхаванцам глыбей пазнаць гісторыю пасёлка, пазнаёміцца з славутымі творчымі людзьміЗэльвеншчыны, якія праслаўлялі яе ў мінулым і славяць у сучасны час.Выхаванцы з задавальненнем наведвалі выставы мясцовых умельцаў: ганчарства(Сяргей Худзяеў),вышыванне крыжыкам (М.В.Масальская), ткацтва (Н.М.Клюкач, С.І.Ламека).

Дзецямбыло цікава наведаць майстар-клас па карункавым аздабленне іконаў у Харытончык Марыя Уладзіміраўны. Дзяцей захапляла праца майстра, якая спачатку наносіла ўзор на паперу, а затым паступова нажніцамі і іголкай “пераносіла” яго на каляровую фальгу. У вольны час выхаванцы самі спрабавалі складаць цікавыя ўзоры і спрабавалі работу з фальгой. Асаблівы адбітак наклаў на дзяцей гэты майстар-клас і ў тым, што Марыя Уладзіміраўна інвалід з дзяцінства. Выхаванцы з павагай і любоўю ўспаміналі гэтага творчага чалавека.

Паступова паняцце малой Радзімы пашыралася, і я знаёміла сваіх выхаванцаў з Рэспублікай Беларусь,з дзяржавамі, якія з ёй мяжуюць, геаграфічным размяшчэннем, яе асаблівасцямі, са сталіцай нашай Радзімы (выхаванцы палюбілі дыдактычныя гульні “Знайдзі суседа на карце”, “Пазнай па карціне які горад”, “Знайдзі сімвалы беларускай дзяржавы”і інш.) . Дадазеная работа праходзіла праз разгляданне ілюстрацый, гутаркі,“віртуальныя паездкі” па знакамітых і памятных мясцінах (Мірскі замак, Белавежская пушча, Мінск – сталіца Беларусі і інш.). У рабоце спалучала вопыт тых дзяцей, якія пабывалі са сваімі бацькамі на экскурсіях і маглі падзяліцца ўражаннямі, яны расказвалі пра ўбачанае. Мэтанакіравана праходзіла знаёмства дзяцей з дзяржаўнымі знакамі і іх значэннем. Выхоўваліся паважлівыя адносіны да герба, сцягу, гімну. Спецыяльнае значэнне ў рамках патрыятычнага выхавання мае тэма “Абаронцы Айчыны”. Выхаванне пачуцця патрыятызму не магчыма без фарміравання ведаў пра воінаў, якія ахоўваюць нашу Рэспубліку і без памяці пра салдатаў, кія загінулі, абараняючы Радзіму. Радзіма паважае сваіх герояў, якія абаранілі яе ад ворагаў. Іх імёны ўшанаваны ў назвах вуліц (Шапавалава, Булака, Кутузава, Салаўёва, Калініна).У гэтай тэме дзеці даведаліся, што ў гады ваеннага ліхалецця ў Зэльвенскім раёне загінула больш 6 тысяч мірных жыхароў, каля тысячы воінаў не вярнулася з фронту, загінуўшы ў баях. У іх гонар узведзены помнікі (брацкія магілы на тэрыторыі Зэльвенскага раёна, Курган Памяці ў в.Бародзічы, помнік-стэла каля брацкай магілы загінуўшых у гады Вялікай Айчыннай вайны ў пасёлку). Асаблівую цікавасць выклікалі ў хлопчыкаў звесткі пра партызынскі рух на тэрыторыі нашага раёна і камандзіра партызанскай брыгады“Перамога” Булака Паўла Іванавіча. Выхаванцам знаёма дата вызвалення раёна ад нямецка-фашысцкіх захопнікаў (12 ліпеня 1944 года).Сумесна з выхаванцамі складзена Кніга Памяці пра абаронцаў Зэльвы і Зэльвенскага раёна.Стала традыцыйным правядзенне ў дашкольным цэнтры тэматычнага тыдня “Дзень перамогі”.

Веды, атрыманыя на занятках па адукацыйнай вобласці “Дзіця і грамадства”, уражанні ад экскурсій да помнікаў загінулых воінаў,музычныя ўражанні - усё гэта спрыяе далучэнню дзяцей да такіх важных паняццяў, як абавязак перад Радзімай, любоў да Айчыны, выхаванне імкнення ў хлопчыкаў быць моцнымі і адважнымі і ў будучым стаць абаронцамі нашай Радзімы.

Фарміраванне патрыятычных пачуццяў у дзяцей немагчыма без узаемадзеяння з бацькамі.У працы з бацькамі актыўна выкарыстоўвала розныя формы апытанняў, анкетаванне, наглядную інфармацыю (стэнды, выставы і інш.), арганізацыйныя зборы. Так, у нефармальным становішчы бацькі мелі магчымасць падзяліцца інфармацыяй пра спосабы ўзаемадзеяння з дзіцем у сям’і, абмяркаваць магчымыя шляхі далучэння дашкольнікаў да працы (гаспадарча-бытавойу, ручной, працы ў прыродзе), да актыўнага ўдзелу ў падрыхтоўцы да сумесных святаў і адпачынку, знаёміцца з вопытам іншых сем’яў (рубрыка “З вопыту сямейнага выхавання”, “Сямейныя альбомы”)

У розныя сезонныя перыяды бацькі сумесна з дзецьмі ўдзельнічаліў сумесных конкурсах: вырабы з прыроднага матэрыялу “Восеньскія фантазіі”, малюнкі “Мая дашкольныы цэнтр”, “Дзень Перамогі”. У групе аформлены куток беларускай народнай лялькі, які дапамаглі стварыць сем’і выхаванцаў нашай групы. Дзеці з гонарам, з жаданнем, з цікавасцю распавядалі, з кім і з чаго яны рабілі сваю ляльку.

Бацькі разам з дзецьмі актыўна здзяйснялі экскурсіі па родным горадзе, па іншых гарадах Грордзенскай вобласці і Рэспублікі, памятным мясцінам, пасля якіх дзеці з цікавасцю распавядалі пра свае прыгоды, дзе яны былі, што бачылі, што цікавага пазналі.Таксама складалі аповяды разам з дзецьмі пра свае прафесіі, дапамагалі ў афармленні фотавыстаў і фотаальбомаў.

У дапамогу бацькам была арганізавана рубрыка “Беражы дзецям”. Акрамя гэтага для бацькоў былі падрыхтаваны кансультацыі на тэму: “Сяброўскія адносіны сталых і дзяцей у сям’і - аснова выхавання станоўчых рыс характару дзіцяці”, “Будзем ветлівыя…”, “Як арганізаваць Навагодняе свята дома”, “Вучымся размаўляць па-беларуску” і іншыя. Праведзены бацькоўскі сход на тэму “Роля сям’і у выхаванні любові дзяцей да роднай краіны”*(Дадатак №4)*. Сумесная дзейнасць з бацькамі з’явілася асновай для далейшага фарміравання патрыятычных пачуццяў у дзяцей.

**3.Рэзультатыўнасць і эфектыўнасць вопыту**

Па вынікам работы ў дзяцей 5-6 год сфарміраваны ўяўленні згодна базавага кампаненту. Янызнаёмы з паняццем “Радзіма”, ведаюць: - выдатныя мясціны свайго пасёлка, Радзімы; - у якой краіне жывуць, яе назву, сталіцу, дзяржаўную сімволіку, умеюць патлумачыць яе складаючыя; -нацыянальных герояў;- помнікі гісторыі і культуры;- пра сучаснае і мінулае жыццё нашай краіны;- нацыянальныя мастацкія творы (музычныя, фальклорныя, выяўленчыя і дэкаратыўна-прыкладныя і інш.); - жывёлаў, птушкаў, дрэвы, кветкі, якія з’яўляюцца сімваламі беларускай дзяржавы (зубр, бусел, сасна, кветка льну,канюшына, васілёк);- пра гісторыю і геаграфічнае размяшчэнне малой радзімы, пра умельцаў і людзей працы, якія праславілі наш Зэльвенскі край, сімволіцы;- асноўныя святы і знамянальныя даты для нашай дзяржавы і народа ( дзень Канстытуцыі, дзень Перамог і інш.).

Дзеці атрымлівалі веды згодна адукацыйнай вобласці “Дзіця і грамадства” і тым самым выказвалі свае думкі і пачуцці.

Педагог-псіхолаг адзначыла значны рост асабовага развіцця дзяцей дадзенай групы. На прыканцы года, на педагагічным савеце яна адзначыла, што выхаванцы навучыліся свядома не прымаць праяўленні грубасці ў адносінах да сваіх родных і блізкіх, у большасці дзяцей сфарміраваліся ўяўленні аб значнасці і цэннасці працы дарослых блізкіх і знаёмых. Дашкольнікі 5-6 год валодаюць спосабамі падтрымкі роднасных сувязей, праяўляюць клопат, любоў і павагу адзін да аднаго. Разумеюць залежнасць сяброўскіх адносін аднагодкаў ад паводзін кожнага дзіцяці. Дашкольнікі з павагай і гонарам распавядаюць пра славутыя мясціны свайго пасёлка.

Можна зрабіць вывад, што праведзеная работа па выхаванні ў дашкольнікаў патрыятычных пачуццяў сродкамі далучэння іх да гісторыка-культурнага наследдзя Зэльвеншчыны і Беларусі будзе падмуркам для выхавання будучага пакалення, якое валодае духоўна-маральнымі каштоўнасцямі, грамадзянска-патрыятычнымі пачуццямі, паважае культурнае, гістарычнае мінулае і сапраўднае Зэльвеншчыны і Беларусі.

Цяжкасці ў азнаямленні дзяцей з бытам, традыцыямі асобнымі гістарычнымі момантамі выкліканы тым, што дашкольнікам уласціва наглядна-вобразнае мысленне. Таму неабходна выкарыстоўваць не толькі мастацкую літаратуру, ілюстрацыі, дыдактычны матэрыял, але і “жывыя” наглядныя прадметы і матэрыялы (нацыянальныя касцюмы, посуд, прылады працы, вышытыя ручнікі, сурвэткі і г.д.). “Бытавая паўсядзённасць”надзвычайэфектыўнаядляазнаямленнядзяцейзказкамі, народнымізвычаямі, бытавыміпрадметамідаўніны. Пажадананаведваннемузеяў, атаксамаарганізацыіспецыяльныхпамяшканняўудзіцячымсадзе (тыпу “Беларуская хатка”). Тутдлядзіцяціадкрыеццамагчымасцьпершагапранікненняўгісторыюбытуроднагакраю. Упадобныхмузейныхкуткахпашыраюццамагчымасцігульнявогаспосабупадачыразнастайныхзвестак.

**Заключэнне**

Праведзеная работа па выхаванню ў дзяцей 5-6 год любві да роднага краю, да сваёй малой Радзімы дапамагла вырашыць пастаўлены задачы ў рабоце. У дзяцей можна сфарміраваць пачуцці любві да роднага краю сродкамі знаёмства з малой Радзімай, калі ажыцяўляць правільны падбор формаў і метадаў арганізацыі дзейнасці з дашкольнікамі, якія спрыяюць выхаванню патрыятычных пачуццяў, калі азнаямленне з прыродай, архітэктурай, народнай творчасцю з’яўляецца складанай часткай агульнай сістэмы азнаямлення са з’явамі грамадскага жыцця.

Для фарміравання пачуцця патрыятызму вельмі важна даваць дзецям пачатковыя веды пра Радзіму, базісныя ўяўленні пра нашу краіну, народ, звычаі, гісторыю, культуру. Але пры гэтым важна не забываць, што самі па сабе веды з’яўляюцца ежай розуму, а патрыятызм “ад розуму” не бывае, ён бывае толькі ад “сэрца”. Розум як бы раскручвае духоўна-маральную работу душы, а ўжо ў сваю чаргу любячае сэрца стварае патрыятычны светапогляд.

У сваёй рабоце з выхаванцамі па патрыятычным выхаванні дзяцей дашкольнага ўзросту бачыла ў тым, каб пасеяць і ўзгадаваць у дзіцячай душы насенне любові да роднай прыроды, роднай хаты і сям’і, да гісторыі і культуры краіны, створанай працай родных і блізкіх людзей, тых, каго завуць суайчыннікамі.

Такія пачуцці не могуць з’явіцца пасля некалькіх заняткаў. Гэта вынік працяглага, сістэматычнага і мэтанакіраванага ўздзеяння на дзіця. Выхаванне дзяцей ажыццяўляецца штосекундна: у арганізаванай адукацыйнай дзейнасці рэжымных момантах, самастойнай дзейнасці і, вядома ж, у сям’і. Праца будавалася такім чынам, каб яна праходзіла праз сэрца кожнага выхаванца ўстановы дашкольнай адукацыі.

Вынік - станаўленне асобы з актыўнай жыццёвай пазіцыяй і з творчым патэнцыялам, здольнай да самаўдасканалення, да гарманічнага ўзаемадзеяння з іншымі людзьмі.

Патрыятычнае выхаванне стварае ў дзяцей усведамленне сваёй прыналежнасці не толькі да сям’і, групы, установы дашкольнай адукацыі, але і супольнасцям больш высокіх парадкаў (пасёлак, Рэспубліка, народ). Гэта пачуццё прыналежнасці - аснова будучага патрыятызму.

Хочацца прывесці выказванні маіх выхаванцаў з гутаркі на тэму: “Яжыву ў Зэльве”. “*Я жыву ў Зэльве, самым прыгожым гарадскім пасёлку ў Беларусі. Дзе многа птушак і звяроў. У Беларусі шмат чыстых рэк і азёр, але самае прыгожае вадасховішча ў Зэльве, бо менавіта там блакітнае неба над маёй галавой. Я люблю нашу Зэльву і хачу жыць у ёй з мамай ітатам. А яшчэ хачу сястрычку*” (Вова С.). “*Добра, што я жыву ў такой прыгожай краіне і такім прыгожым паселку. Нашу краіну называюць сінявокай, таму што шмат азёр і рэк, мірнае неба. Я ганаруся тым , што я беларуска і ўпэўнена, што буду жыць у Беларусі і пазнаваць яе прыгожыя мясціны*” (АрынаЖ.).

 Можа, гэтыя сказы і не вельмі граматна пабудаваны, але яны гучаць з гонарам і ад усёй душы. Калі чуеш такія выказванні, на сэрцы робіцца прыемна, што такі маленькі чалавек ганарыцца сваёй Радзімай, спрабуе пазнаваць гісторыю сваіх продкаў, зберагае іх багацце. З такіх дзяцей вырастаюць сапраўдныя патрыёты сваёй Радзімы, на якіх і будзе трымацца ў будучым наша краіна.

Для выхавальнікаў дашкольных устаноў Зэльвенскага раёна будзе карысным выкарыстанне ў сваёй працы распрацаваных канспектаў заняткаў; картатэкі дыдактычныхгульняў*(Дадатак №5 )* па азнаямленню з Зэльвенскім раёнам; канспекта забавы пра старажытнае свята “Ганненскі кірмаш” і бацькоўскага сходу, якія распрацаваны на беларускай мове згодна ўсім патрабаванням. Вопыт работы прадстаўлены на педагагічным савеце ад 28.05.2015г., а таксама на старонках сайта дашкольнай установы.

**Спіс выкарыстанай лiтаратуры:**

1. *Ветохина А.Я., Дмиренко З.С,* Нравственно – патриотическое воспитание детей дошкольного возраста. Планирование и конспекты занятий. Методическое пособие для педагогов.-СПб.: ООО Издательство «Детство – ПРЕСС». 2011-192с.
2. Вучэбная праграма дашкольнай адукацыі. Мінск: Нацыянальны інстытут адукацыі, 2012.
3. *Гаруновіч, Л.Б.* Дэкаратыўная дзейнасць дашкольнкаў / Л.Б. Гаруновіч. Мінск, 1993.
4. *Грымаць, А.А.* Беларуская народная педагогіка: тэорыя, практыка / А.А. Грымаць, Л.М. Варанецкая. Мінск, 1996.
5. *Дубініна, Д.М.* Культура Беларусі ў казках і паданнях: этнакультурная адукацыя дашкольнікаў / Д.М. Дубініна, Д.У. Дубінін. Мінск, 2008.
6. *Дубінін, Д. У.* Мая родная старонка / Д.У. Дубінін, Д.М. Дубініна. Мінск, 2000.
7. *Дубiнiна, Д.М.* Свет вакол мяне. Вучэбна-метадычны дапаможнік для педагогаў устаноў дашкольнай адукацыі з беларускай мовай навучання / Д.М.Дубініна. – Мінск, 2012
8. *Караткевіч, У.* Зямля пад белымі крыламі / У.Караткевіч. – Мінск, 1977.
9. *Козлова, С.А., Куликова, Т.А*. Дошкольная педагогика : учеб.пособие для студ. сред. пед. учеб. заведений. – 3-е изд., исправ. и доп. – М.: Издательский центр «Академия», 2001. – 416 с.
10. *Лихачев,Д. С*. Письма о добром. – 4 изд., испр. и доп. – СПб.: Нотабене, 1994. – 232 с.
11. Народная спадчына - дашкольнікам: дапам. для педагогаў дзіцячых дашкольных устаноў / В.П. Аберган [і інш.]; пад рэд. А. Лозкі. Мінск, 1998
12. *Никонова, Л.Е.* Патриотическое воспитание детей старшего дошкольного возраста: пособие для педагогов. – Минск: Народная асвета, 1991. – 112 с.
13. *Сахута, Я.М.* Народнае мастацтва Беларусі / Я.М. Сахута. Мінск, 1997.
14. *Сухомлинский, В.А*. О воспитании. – М.: Политиздат, 1985. – 270 с.

Дадатак 1

**ФРАГМЕНТ ПРЫКЛАДНАГА ПЛАНАВАННЯ**

**па выхаванню ў старшых дашкольнікаў (5-6 год) патрыятычных пачуццяў**

**сродкамі далучэння іх да гісторыка-культурнага наследдзя Беларусі і Зэльвеншчыны *(на месяц)***

|  |  |  |  |  |
| --- | --- | --- | --- | --- |
| **Месяц** | **Тэма тыдня** | **Тэма занятка***па адукацыйнай вобласці “Дзіця і грамадства”* | **Праграмны змест** | **Сувязь з іншымі відамі дзейнасці** |
| **Студзень**  |  Канікулы. Каляды. | “Каляды” | Пазнаёміць дзяцей з гісторыяй і традыцыямі святкавання Калядаў на Беларусі.Выхоўваць цікавасць і інтарэс да сямейных і народных традыцый.  | *Зносіны:*Апавяданне выхавальніка на тэму: “Як святы прыйшлі да нас з даўніх часоў”Разглядванне калядных вырабаў, зробленных рукамі выхавальнікаў і бацькоў да свята “Каляды”*Гульнявая дзейнасць*: Гульня-драматызацыя “Каза – манюка”Пальчыкавая гульня “Свята”*Пазнавальна-практычная дзейнасць*: Віктарына “Якія стравы гатуюць на каляды?”*Мастацкая дзейнасць:*Завучванне верша Н. Гілевіч “Наша ёлка”Свята “Калядкі”*Працоўная дзейнасць:*Сямейная майстэрня “Умелыя ручкі” ( сумесная праца дзяцей і бацькоў “Калядны букет”) |
| Зімовыя забавы. | “Зіма. Зімовыя забавы” | Працягваць знаёміць з характэрнымі асаблівасцямі зімы. Выхоўваць любоў да прыроды роднага краю. | *Зносіны:* Гутаркі “Прыкметы зімы”Маналог “За што я люблю зіму”Эцюд “Пагуляем у снежкі”*Гульнявая дзейнасць*:Дыдыктычная гульня: “Складзі малюнак”.Гульня – драм-цыя “Зайкава хатка”Сюжэтна-ролевая гульня “У госці да спадарыні Мяцеліцы” *Пазнавальна-практычная дзейнасць*: Экскурсія па экалагілагічнай сцяжынцы “Сцяжынка ўзімку”*Мастацкая дзейнасць:*Завучванне прымавак і прыказак пра зіму і яе з’явыМаляванне “На вадасховішчы зімой”Лепка “Снегавікі”Завучванне верша Л. Геніюш “На каньках”Слуханне дзіцячых беларускіх песень пра зіму *Працоўная дзейнасць:*Вырэзванне сняжынак з паперы. |
| Рэсубліка Беларусь. Дзяржаўная смволіка. | “Свой родны край ведай і любі” | Пашырыць веды пра сімволіку Рэспублікі Беларусь.Пазнаёміць з сімволікай гарадскога пасёлка Зэльва. Падтрымліваць цікавасць да гісторыі роднага пасёлка, сваёй малой радзімы.Выхоўваць паважныя адносіны да сімволікі краіны, свайго пасёлка. | *Зносіны:*Гутарка па кнізе Э. Скобелева “Герб і сцяг Беларускай дзяржавы”Расказванне выхавальніка “Чаму неабходна паважаць дзяржаўныя сімвалы”Вырашэнне праблемнага пытання “Чаму нашу краіну называюць сінявокай”*Гульнявая дзейнасць*:Дыдыктычная гульня:“Карта Радзімы”Развіваючая гульня “Складзі і назаві”Развіваючая гульня “ Відарысы майго пасёлка”*Пазнавальна-практычная дзейнасць*: Абвядзенне контуру тэрыторыі Зэльвенскага раёнаРазглядванне карты свету, глобуса*Мастацкая дзейнасць*:Чытанне вершаў А.Букатай “Цуды Зэльвы”Чытанне легендаў і сказанняў пра Беларусь (В.Ліпскі), казкі на бел.мове “Пану навука”Завучванне Я.Коласа “О, край родны”*Працоўная дзейнасць*:Ручная праца “Герб Зэльвы” (тарцаванне) |
| Звяры нашых лясоў . | “Жывёльны свет Зэльвенскіх лясоў” | Удакладніць веды дзяцей пра жывёльны свет нашага краю.Даць уяўленне што ў Беларусі сімваламі краіны з’яўляюцца яшчэ расліны і жывёлы (сасна, зубр, бусел, кветка лёну, канюшыны, васілёк).Працягваць вучыць беражлівым адносінам да прыроды. | *Зносіны:* Разглядванне “Чырвоная кніга Беларусі” (жывёльны свет) Маналог “Браты нашы меньшыя”*Гульнявая дзейнасць*:Гульня-падарожжа “Сімвалы Беларусі”Дыдыктычныя гульні:“Прыродныя ланцужкі”, Хто дзе жыве?”,“Знайдзі сімвалы сваёй краіны”Сюжэтна-ролевая гульня “Лясная бальніца”*Пазнавальна-практычная дзейнасць:* Разглядванне фотаздымкаў “ Звяры нашых лясоў”Выраб мадэляў-сімвалаў “Беражы жывёл”Завочная экскурсія ў Белавежскую пушчу*Мастацкая дзейнасць:*Маляванне “Сімвал маёй краіны”Загадванне загадак пра звяроў Беларусі*Працоўная дзейнасць:*Ручная праца “Зубр”(паперапластыка) |

Дадатак 2

**Занятак па адукацыйнай вобласці “ Дзіця і грамадства”**

**“Знаёмства з творчасцю Ларысы Геніюш”**

**Праграмны змест:** удакладніць і пашырыць веды дзяцей аб творчасці паэтэссы Ларысы Геніюш;

садзейнічаць фарміраванню ў дзяцей цікавасці да тварчасці зямлячкі, жаданню ведаць вершы на памяць і выразна іх расказваць;

фарміраваць у дзяцей навыкі маўленчай дзейнасці на беларускай мове. выхоўваць любоў і павагу да роднай мовы; пачуццё годнасці за Зэльвенскі край.

**Абсталяванне:** зборнік паэтычнай кніжкі для дзяцей “ Казкі для Міхаські”.

**Папярэдняя работа:**знаёмства дзяцей з творчасцю Л. Геніюш, завучванне вершаў Л. Геніюш “ Верабей”, “ Певень”, экскурсія да помніка паэтэссы і наведванне дома дзе яна жыла.

**Ход занятка:**

**Выхавальнік:** Дзеці ўчора вечарам я хадзіла ў кнігарню і купіла вельмі цікавую кнігу, а называецца яна “ Казкі для Міхаські”. Ці чулі вы раней пра гэтую кнігу?

**Дзеці:** Пра гэтую кнігу нам ўжо расказвалі.

**Выхавальнік:** Так, сапраўды, мы ўжо расказвалі вам пра гэту кнігу. А можа вы памятаеце,хто аўтар гэтай кнігі?

**Дзеці:** Аўтар гэтай кнігі Л. Геніюш.

**Выхавальнік:** А хто такая Л. Геніюш?

**Дзеці:** Гэта жанчына, якая жыла і пісала ў нашым пасёлке.

**Выхавальнік:** Малайцы. А зараз паглядзіце на вокладку гэтай кнігі, што вы можаце сказаць, аб чым яна нам ўжо можа расказаць? 

*(Выказванні дзяцей*. *Выхавальнік папраўляе і дапаўняе дзяцей).*

Выхавальнік: Так вокладка нам расказвае, што ў гэтай кнізе будуць творы пра хлопчыка – Міхася, пра ката, пеўніка, курачку, вожыка, але давайце ўсё ж адкрыем і паслухаем пра каго напісала нам аўтар.Паслухайце, каліласка верш, і здагадайцеся, як аўтар магла яго назваць.

*(выхавальнік адкрывае кнігу і чытае верш “КУРАЧКА” )*

**Выхавальнік**: Деці,як вы лічыце, як называецца гэты верш? *(Адказы дзяцей)* А як вы здагадаліся? *(Адказы дзяцей)*

**Выхавальнік:** Малайцы! А вось яшчэ адзін верш, які называецца “ВЕРАБЕЙ”. Можа хто з вас ведае гэты верш? Ганначка, вельмі хоча расказаць верш, яна з такой надзеяй паглядае.

*(Дзіця чытае верш на памяць)*

**Выхавальнік:** Малайчынка. Можа яшчэ якія вершы Л. Геніюш вы ведаеце? Усевалад хоча таксама расказаць нам верш. Які верш ты хочаш нам расказаць?

**Дзіця:** Верш Л. Геніюш, які называецца “ПЕВЕНЬ”.

*(Дзіця чытае верш)*

**Выхавальнік:** Маладзец. А зараз давайце трошачкі адпачнем і пагуляем*.(Дзеці становяцца ў рассыпную, выхавальнік чытае словы з верша Л. Геніюш “ПТУШКІ І МІХАСЬКА”)*

На дварэ суровы студзень *(дзеці бегаюць па пакоі)*

Снег мяце. *(узмахі рукамі)*

Птушкі ранкам вас разбудзяць *(дзеці імітуюць птушак узмахамі рук)*

Ў цемнаце:

— Мы не маем сваіх хатак,

Ціў-ціў-ціў.

Мы шукаем тут зярнятак,  *(прысядаюць і шукаюць)*

Ціў-ціў-ціў.

Дык ляціце да Міхаські *(дзеці імітуюць птушак узмахамі рук)*

На балкон.

Канапелек і зярнятак *(дзеці рукамі “збіраюць зярняткі”)*

Дасць вам ён.

**Выхавальнік:** Дзеці, вось мы і адпачнулі, а словы якія мы выкарыстоўвалі ў гульні былі ўзяты з верша Л. Геніюш “ПТУШКІ І МІХАСЬКА”. Рабяты, а што вы ведаеце пра Л. Геніюш? *(Адказы дзяцей, што гэта жанчына жыла ў г. п. Зэльва, пісала вершы пра родны край, пра Беларусь, яе прыгожыя мясціны, пісала вершы для дзяцей. Што на тэрыторыі царквы стаіць памятнік Л. Геніюш, а на другім боку вуліцы ад царквы жыла паэтэсса, а зараз туды прыходзяць дзеці, каб пазнаёміцца з яе творчасцю і побытам жыцця, якое было…..Выхавальнік дапаўняе адказы.)*

**Выхавальнік:** Дзеці, якія пачуцці выклікае ў вас гэта жанчына? *(Адказы дзяцей: я рада, што гэта паэтэсса жыла ў маім пасёлке …..)* Ці падабаюцца вам яе вершы?... Дык мажа гэту кнігу аставіць у группе? Паглядзіце каліласка на наш куток кнігі, і пакажыце куды мне яе паставіць. *(Выхавальнік ставіць кнігу ў кніжны куток).*

Дадатак 3

**Забава “Ганненсі кірмаш вітаем, свята ў дашкольным цэнтры адкрываем”**

**Праграмны змест:**- замацаваць уяўленні дзяцей пра сімволіку “ганненскага кірмаша”, яго гісторыяй ўзнікнення, традыцыі кірамаша сучаснага і мінулага;

- заахвочваць дзяцей да выразнага, эмацыянальнага выканання песень у руху;

- развіваць творчыя здольнасці дзяцей, цікавасць да роднага пасёлка;

 -выхоўваць любоў да роднага краю яго традыцый.

**Ход забавы.**

*(Музычная зала ўпрыгожанна ў беларускім нацыянальным каларыце. Па баках “гандлёвыя лаўкі” з нацыянальнымі вырабамі – сувенірамі. На галоўнай сцяне – сімволіка “Ганненскага кірмашу”. У зале дзеці-госці з другіх груп.) (Дзеці заходзяць у музычную залу, спяваюць прывітанне)*

 Сёння мы гасцей вітаем,

 Хлоп-хлоп-хлоп, хлоп-хлоп-хлоп.

 І здароўя ўсім жадаем,

 Хлоп-хлоп-хлоп, хлоп-хлоп-хлоп.

 Добры дзень вам добры дзень,

 Рады бачыць мы гасцей,

 Рады бачыць мы гасцей,

 Добры дзень вам добры дзень.

**Выхавальнік :** Ой, дзеці, а што гэта за афіша тут вісіць? Давайце бліжэй падыдзем, і я прачытаю:

 Весялей іграй, гармонік,

 Ярка сонейка свяці!

 Запрашаем вас сягоння

 На Ганненскі кірмаш да нас зайсці.

 Усе бяжыце на кірмаш,

 Дзеці ўжо чакаюць вас!

Дзеці, сёння пачынаецца Ганненскі кірмаш у нашым пасёлку. Ці ведаеце вы што гэта за свята? ( Адказы дзяцей) А што адбываецца на вуліцах нашай Зэльвы ў гэтыя дні? (Адказы дзяцей) Дзеці пойдзем на кірмаш? *(адказы дзяцей).*

*(З песняй “На кірмаш”(на мелодыю песні “Мікіта”) дзеці выходзяць з музычнай залы,праз хвіліну заходзяць у другія дзверы музычнай залы – так яны апынуліся на кірмашы,гучыць вясёлая беларуская музыка).*

**Выхавальнік:**Усе да нас хутчэй бяжыце,

 Што у нас тут ёсць, глядзіце!

 Будзем весела гуляць,

 І ўсе разам сябраваць!

 І, як заўжды на кірмашы,

 Тут ёсць гандлёвыя рады!

 *(Дзеці ходзяць, разглядваюць: на 1-ым стале – вырабы з дрэва;на 2-ім – беларускія ручнікі вышытыя; на 3-ім – з гліны, на 4-ым – лаўка з мёдам).*

**1 гандляр:**Кірмаш – гэта свята, цудоўнае свята,

 На ім прыгажосці і працы багата!

 Вось, глядзіце, конік драўляны,

 Па гісторыі Зэльвеншчыны знаны.

**Выхавальнік.***(паказвае сувенір- конік):* Дзеці, а чаму гандляры кажуць, што конь – па гісторыі Зэльвеншчыны знаны? *(Сімвал “Ганненскага кірмашу”, на пачатку ўзнікнення кірмаша гандлявалі канямі, прыязджалі купцы з розных краін, каб каня прадаць ці каня купіць.)*

*Дзеці чытаюць верш “Анненский “кірмаш”*

**Выхавальнік:** А зараз для вас шаноўныя госці мы песню сваю заспяваем, пра наш любы край. (Сл. Пятра Марціноўскага, Музыка Уладзіміра Захарка ) Песня **“Наша Зэльва”.**
**Выхавальнік:** Малайцы! Таленту і здольнасцей у вас многа! А зараз гульню пачынаем, разбірайце коняў дзіўных.

*Беларуская народная гульня “Конікі”.*

 *(Уваходзіць бабка Еўка і дзед Тамаш)*

***Дзед Тамаш*:** Сюды! Сюды! Прадстаўленне пачынаецца,

Усе-усе на кірмаш запрашаюцца.

**Бабка Еўка.**Спыніся, падзівіся.

Да цудаў звярніся.

**Выхавальнік:** Добры дзень,шаноўныя госці, бабка Еўка і дзед Тамаш! Віншуем вас са святам!

**Дзед Тамаш:** Эге, колькі вас тут сабралася, як мурашак у муравейніку. А кірмаш які багаты.

**Выхавальнік:** Так, багаты. А вы на Ганненскі кірмаш за чым завіталі?

**Бабка Еўка:** За чым на Ганненскі кірмаш завіталі, сакрэт,- мы не скажам. А паказаць – пакажам. Песню “Бабка Еўка, дзед Тамаш” запявай нашы рухі адгадай.

*Дзеці становяцца ў круг, у сярэдзіне якога знаходзяцца Бабка Еўка і дзед Тамаш. Дзеці вядуць карагод і спяваюць:*

 Бабка Еўка, дзед Тамаш, го-го-го.

 Паехалі на кірмаш,го-го-го.

 Што павезлі прадаваць, го-го-го.

 Паспрабуем адгадаць, у-ха-ха-ха-ха.

*(Дзеці спыняюцца, а баба і дзед ў крузе паказваюць рухамі і мімікай, што яны кочуць купіць. Дзеці спрабуюць адгадаць. Пасля гульня працягваецца. )*

**2 гандляр:** Смялей падыходзьце, тавар выбірайце. Таргуйцеся з намі,а потым купляйце!

*(Падыходзяць да другой лаўкі – беларускія ручнікі)*

**Выхавальнік:** А вось цудоўныя ручнікі!

**2 гандляр:** На ручніках і на сурвэтках

Палыхаюць ружы-кветкі.

Тут і пеўнікі, і гусі,

Вышывала іх бабуся.

Чараўніца наша бабка –

Аж здіўляецца Агатка.

Возьме ў рукі палатно –

Ажывае ўраз яно.

Ручнікі свае бяры танец свой нам падары.

ТАНЕЦ 3 РУЧНІКАМІ (бел.нар.песня "Купалінка")

**3 гандляр**: Мы былi на глiнiшчы,

Бралi глiну ў прыгаршчы.

Шмат на лаўку нанасiлi,

Замяшалi, замясiлi,

Наляпiлi гладышоў,

Мiсак, сподкаў, спарышоў.

Сохне посуд на двары,

Хiба ж мы не ганчары?

**Выхавальнік:** Дзеці чыя гэта лаўка?... А што тут прадаецца?....(гліняныя вырабы)

**Бабка Еўка:** Якая прыгажосць, я вельмі хачу гэты гарлачык.

**3 гандляр:** Каб прадукцыю купіць неабходна ў гульню пагуляць, якая “Гарлачык” і называецца.

*(Дзеці - «гарлачыкі». Па крузе ходзіць «пакупнік» і спыняецца каля каго-небудзь.*

 *П а к у п н і к. Колькі каштуе гэты гарлачык?*

 *Д з і ц я.*

*За гарлачык гэты*

*Дай нам зусім крышку:*

*Каб ніколі не хварэць —*

*Маннай кашы лыжку.*

 *Пасля гэтых слоў дзіця-«гарлачык» паднімаецца на ногі і бяжыць па крузе ў адным напрамку, а «пакупнік» — яму насустрач. Кожны імкнецца заняць свабоднае месца. Той, хто спазняецца, становіцца «пакупніком». )*

*(Бабка Еўка бярэ ў гандляра гарлачык)*

**4 гандляр:** Падыходзьце, дружбакі,

 Да гандлёвай лаўкі.

 Да апошняй лаўкі,

 Вясёлай забаўлянкі.

**Выхавальнік:** Бачу мёду шмат у вас пачастуйце трошкі нас.

**4 гандляр:** Пачастую, калі вы адкажаце на пытанні мае…..

* Папулярны невялікі драўляны павільён, у якім пад музыку некалькіх скрыпачоў да раніцы былі танцы падчас Ганненскага кірмашу, называецца ... Як?

( - Адказ: "Сабачая горка")

* У які час праводзіўся Ганненскі кірмаш? (Чысло, месяц)

( Адказ: 25 ліпеня-25 жніўня. )

* Зэльвенская кірмаш меў міжнароднае значэнне. Замежнікі прыбывалі ў мястэчка з Францыі, Саксоніі, Баварыі, Нідэрландаў, Аўстрыі, Прусіі, Італіі, Даніі, Швецыі і іншых краін. Ці сапраўды з усіх пералічаных краін прыязджалі ў Зэльву?

( Адказ: так. )

* І апошняе заданне складзіце сімволіку сучаснага “Ганненскага кірмашу”. *(дзеці складаюць разразны малюнак, ёсць часткі якія падыхадзяць па памерам, але ёсць адрозненні ў малюнку”, шукаюць неабходныя часткі)*

**4 гандляр:**Мёд мой смачны заслужылі, вось частуйцеся самыя і сяброў пачастуйце.

**Дзед Тамаш:** Час прыйшоў развітвацца, кірмаш ваш мы ніколі не забудзем, і раскажам пра яго ўсім каго сустрэнем па дарозе да дому. Дзякуй, за смех і пачастункі. *(Развітваюцца)*

**Выхавальнік :**

 Дзеці, дзе мы з вамі сёння пабывалі?

 Каго там мы сустрэлі?

 Што найбольш за ўсё спадабалася вам на кірмашы?

 З якімі цяжкасцямі мы там сустрэліся?

 І нам пара прыйшла павяртацца. Дапабачэння!

 *(Пад мелодыю беларускай песні дзеці выходзяць з музычнай залы).*

Дадатак 4

**План правядзення бацькоўскага сходу**

**“Роля сям’і у выхаванні любові дзяцей да роднай краіны”**

**Мэта:** заахвоціць бацькоў да актыўнага ўдзелу ў дзейнасці дашкольнай установы павыхаванню патрыятычных пачуццяў у дзяцей дашкольнага ўзросту; пазнаёміць з задачамі праграммы дашкольнай адукацыі ў старшым дашкольным узросце па адукацыйнай вобласці “Дзіця і грамадства”; павысіць агульнакультурны узровень бацькоў.

**Форма правядзення:** дзелавая гульня.

**Ход сходу**

1. **Паведамленне выхавальніка “**Выхаванне патрыятычных пачуццяў у дзяцей дашкольнага ўзросту - адна з задач маральнага выхавання”.
2. **Гульня “Мая сям’я”.**

(Бацькі сядзяць па крузе. Выхавальнік стаіць у цэнтры круга і прапануе памяняцца месцамі (перасесці) усім тым, хто валодае нейкім агульнымі прыкметамі, і называе гэтыя прыкметы. У той момант, калі бацькі перасаджваюцца, выхавальнік займае адно крэсла. Ігрок, які застаўся без крэсла становіцца вядучым і працягвае гульню.)

1. **Абмеркаванне сітуацыі.**

**4. Дзелавая гульня “Свая гульня”**

**(**У гульні прымаюць удзел тры каманды *(чырвоныя, сінія, жоўтыя)*  аднолькавай колькасцю, і карыстаючыся прыведзенай схемай, выбраюць тэму пытання і яго кошт. Калі каманда дае адказ правільны - картка аддаецца камандзе, калі не - картка з баламі застаецца.)

1. **Прызентацыя “Цуды Зэльвы” (На верш Алены Букатай “Цуды Зэльвы”)**

**P.S**. Разгорнуты канспект бацькоўскага сходу на сайце дашкольнай установы http://zelva-centr.wix.com/dcrr-1-zelva.

Дадатак 5

**Фрагмент картатэкі: “Дыдактычныя гульні па азнаямленню з родным пасёлкам і краем”.**

**Дыдактычная гульня “Прагулка па пасёлку”.**

**Мэта:** замацаваць веды дзяцей аб вуліцах бліжэйшага да дзіцячага сада і размешчаных на іх будынкаў.

**Задачы:** 1.Пашырыць уяўленні дзяцей аб будынках і іх прызначэнні. 2. Замацоўваць правілы бяспечных паводзін на вуліцы. 3.Замацаваць і пашыраць прасторавыя ўяўленні (злева, справа, перад, за, паміж, побач, наадварот, пасярэдзіне і г.д.) 4.Развіваць маналагічнага мову дзяцей. 5.Выхоўваць любоў і павагу да роднага пасёлка.

**Абсталяванне:** Гульнявое поле - зялёнага колеру, на якім шэрым колерам пазначаныя схемы аўтамабільных дарог з пешаходнымі пераходамі; фатаграфіі (5х6) ўстаноў (10-15 шт.), бліжэйшых да дзіцячага сада; пастаянныя аб'екты (арыенціры) на гульнявым полі –дзіцячы сад.Астатнія фатаграфіі будынкаў мацуюцца; карты з вершамі-загадкамі - 10-15 шт .; кубікі з налепленымі на кожную грань фатаграфіямі устаноў - 3 шт .; фігурка чалавечка - 1 шт .; фатаграфіі Зэльвы разрэзаныя ў форме мазаікі. У гульні можа ўдзельнічаць як адно дзіця, так і падгрупа дзяцей - 3-5 чал.

**Варыянты гульні: 1 варыянт** - **«Знайдзі вуліцу».**Дзіцяці прапануецца паставіць фігурку чалавечка на тую вуліцу, якую назаве выхавальнік. (Усе будынкі знаходзяцца на гульнявым полі). **2 варыянт** - **«Загадкі на вуліцах горада»**. У гульні ўдзельнічаюць гульнявое поле і карткі-вершы. Выхавальнік раздае дзецям фатаграфіі, чытае загадкі, а дзеці адгадваюць, аб якой установе ідзе гаворка. Дзіця, у якога знаходзіцца фота задуманага будынка, змяшчае яго на гульнявое полі. Спачатку можна загадваць найбольш знаёмыя, бліжэйшыя да дзіцячага сада аб'екты.(Царква, Аптэка, Аўтастанцыя і г.д.**3 варыянт - «Дабярыся да дому»**. Дзіцяці прапануецца вызначыць на гульнявым полі месцазнаходжанне свайго дома -паставіць туды фігурку чалавечка. Заданне - апісаць шлях руху ад дома да дзіцячага саду і назад, выконваючы правілы дарожнага руху. **4 варыянт - «Падкажы дарогу»**. У гульні ўдзельнічаюць гульнявое поле з усімі замацаванымі на ім аб'ектамі і кубікі з фотаздымкамі. Дзіця кідае кубік. Заданне - растлумачыць дарогу ад дзіцячага садка да аб’екта,які выпаў на кубіку, выконваючы правілы дарожнага руху. **5 варыянт - «Што зблытана?»** Выхавальнік наўмысна няправільна расстаўляе фатаграфіі будынкаў на гульнявым полі. Дзецям прапануецца выправіць памылкі, каментуючы свае дзеянні. **6 варыянт - «Дапоўні карцінку"**. Дзецям даецца заданне разам з бацькамі прагуляцца па бліжэйшых да дзіцячага садку вуліцах - Савецкай, Пушкіна, Перамогі - і знайсці на іх установы, аб’екты, якія не сустракаюцца ў гульні.

**Дыдактычная гульня “Давайце паедзем у край родны”.**

**Мэта:** Удакладніць уяўленняў дзяцей аб раслінным і жывёльным свеце Зэльвенскага раёна.

**Задачы:** 1. Пашыраць уяўленні дзяцей аб разнастайнасці жывёльнага і расліннага свету ў залежнасці ад прыроднай зоны. 2. Развіваць складную маналагічнага гаворку дашкольнікаў. 3. Практыкаваць дзяцей у класіфікацыі аб'ектаў прыроды. 4. Замацоўваць веды дзяцей пра сімволіку Зэльвы. 5. Выхоўваць любоў да роднага краю.

**Абсталяванне:** Выява паравоза - з гербам Зэльвы, і шасці вагонаў; 3 камплекты малюнкаў: жывёлы (10 шт.), Ягады (6 шт.), Дрэвы (6 шт.) якія знаходзяцца на тэрыторыі Зэльвеншчыны; 3 камплекты малюнкаў: жывёлы (10 шт.). садавіна (6 шт.), дрэвы (5 шт.) якія не могуць знаходзіцца на тэрыторыі Зэльвеншчыны.

**Гульнявыя дзеянні:** 1. Адбіраць і ставіць у кішэню вагона толькі тыя карткі, якія адпавядаюць выканання задання; 2. Распавядаць пра асаблівасці асяроддзя пражывання жывёл, аб месцы вырастання дрэў, садавіны, ягад; 3. Аргументаваць даказваць, чаму аб'ект не можа ехаць на тэрыторыю зэльвеншчыны(Напрыклад – Зубр, звязаць з асаблівасцямі харчавання, умовамі і г. д.) **Варыянты гульні: 1 варыянт. «Хто куды»** Перад дзіцем на стале ляжаць паравоз з вагонамі, малюнкі з выявай аднаго віду аб'ектаў (жывёлы або дрэвы, ягады, садавіна). Заданне: адабраць аб'екты па прыродных зонах і ў залежнасці ад гэтага пасадзіць іх альбо ў склад з гербам Зэльва, альбо – зусім не браць. **2варыянт. «Выправіць памылку.»** Выхавальнік загадзя расстаўляе карцінкі ў кішэні вагонаў, наўмысна дапушчаючы памылкі. Заданне: выправіць памылкі, аргументавана тлумачачы свой адказ (напрыклад: чаму бегемот не можа жыць у Зэльвенскім раёне.Звязаць з асаблівасцямі знешняга выгляду, ладу жыцця, харчавання).